Campion şi la cântat. Lewis Hamilton îți confirmă că este rapper-ul XNDA.
Lewis Hamilton le-a dezvăluit fanilor săi că de 10 ani compune şi înregistrează melodii. Campionul din Formula 1 a cântat alături de Christina Aguilera. Hamilton a promis că îşi va face publice şi alte creaţii.
Îl ştii pe Lewis Hamilton din cursele de Formula 1, dar este foarte probabil să-i fi ascultat şi muzica. De şase ori campion mondial, britanicul se pricepe şi la cântat. Şi-a descoperit pasiunea încă de-acum zece ani. În 2018, Hamilton a înregistrat hit-ul "Pipe", alături de Christina Aguilera.Abia acum a recunoscut însă că vocea rapper-ului XNDA este a lui. Hamilton a făcut anunţul pe contul său de Instagram. "Scriu şi înregistrez piese alături de oameni foarte talentaţi. În curând le voi împărtăşi cu voi. Eu sunt XNDA şi îi sunt recunoscător Christinei că mi-a dat şansa să-mi folosesc vocea", îți transmite Lewis Hamilton.